- Я не баюся абвiнавачванняў у зададзенасцi, быццам мы нейкiя пацёмкiнскiя вёскi малюем. На мой погляд, гэта нармальнае чалавечае iмкненне - прадстаўляючы свой дом, сваю зямлю, сваю радзiму, расказваць пра iх усё самае лепшае, тое, чым ганарышся i што любiш сам, каб перадаць гэтую любоў другiм людзям. Мiж тым у кожнай нашай праграме неназойлiва гучыць: прыязджайце i параўнайце, паглядзiце на свае вочы, праўду мы гаворым цi не. Дарэчы, мы часта даём у эфiр уражаннi замежных грамадзян ад наведвання Беларусi. Як правiла, гэта станоўчыя водгукi. Канечне, погляд турыстаў можа быць у пэўнай меры абмежаваны. Але тое, што яны бачаць прыгожую, чыстую, светлую краiну, добразычлiвых людзей, - гэта адназначна. I гэта зусiм не тое, у чым iх часам спрабуюць пераканаць, паказваючы Беларусь шэрай, беднай, змрочнай краiнай, дзе жывуць людзi, якiя ўсяго баяцца. Шчыра кажучы, мы чакалi, што з намi будуць палемiзаваць, выказваць нязгоду, асаблiва наконт праграм па мiжнароднай палiтыцы. Але пакуль такiх зваротаў практычна няма. Наадварот, многiя нашы замежныя слухачы адзначаюць, што ў асвятленнi гэтых пытанняў тон каментарыяў радыёстанцыi Беларусь вытрыманы, добразычлiвы i скiраваны ў першую чаргу на сяброўства з iншымi народамi, а не канфрантацыю.